Elena Ochoa

Elena Fernández-Ferreiro López-Ochoa (1958ko irailaren 24a, A Pobra de Trives, Ourenseko probintzia), galiziar psikologo, argitaratzaile eta arte garaikideko erakusketa komisario bat da.

1991-1994 artean Luis Racionero kataluniar idazlearekin ezkondua egon zen eta 1996tik Norman Foster britainiar arkitektoarekin.

 Ibilbide profesionala 
Hogei urtez Madrilgo Unibertsitate Konplutentsean Psikopatologiako irakasle titularra izan zen eta 2001 arte Londresko King's Collegeko ohorezko irakaslea. Illinoisko Unibertsitatean (Chicago) eta Los Angelesko Unibertsitatean doktoretza ondorengo ikasketak egiteko Fulbright beka ere lortu zuen.

Bere irakaskuntza ibilbide profesionalean zehar Europa eta AEBetako hainbat unibertsitateetan irakasle bisitaria izan eta ikerkuntza lanak burutu ditu.

RNE irratian eta TVE telebista katean lan egin izan du, eta 1990eko hamarkadan TVE1 katean Hablemos de sexo (1990) sexuari buruzko saioa aurkezteagatik Espainia osoan ezagun egin zen.

1996an Ivorypress argitaletxea sortu zuen.

Kategoria:Espainiako psikologoak
Kategoria:Erakusketa komisarioak
Kategoria:Televisión Españolako aurkezleak
Kategoria:Pobrarrak
Kategoria:1958ko jaiotzak